

**REPUBLIKA HRVATSKA**

**GRAD ZAGREB**

## OSNOVNA ŠKOLA GROFA JANKA DRAŠKOVIĆA

Zagreb, Vrapčanska 7

KLASA

URBROJ:

Zagreb, 29. lipnja 2023. godine

**ZAPISNIK**

**28. sjednice Školskog odbora, održane u ponedjeljak 28. lipnja 2023. godine, s početkom u 19.00 sati, u prostorijama Osnovne škole grofa Janka Draškovića, Vrapčanska 7, Zagreb.**

Prisutni članovi: Zaviša Kačić, predsjednik, Dubravka Brletić, Marija Fišter, Vedrana Šenjug Užarević, Nina Lučanin, Ivan Lalić - članovi

Ostali prisutni: Danica Rajković, ravnateljica

Predsjednik Školskog odbora, gospodin Zaviša Kačić, pozdravio je prisutne, zahvalio na odazivu, otvorio 28. sjednicu Školskog odbora i predložio sljedeći

 **DNEVNI RED**

1. **Verifikacija zapisnika prethodne sjednice**
2. **Donošenje Pravilnika o radu**
3. **Prijem u radni odnos po natječaju:**

**- administrativni referent/ica 20 sati tjedno, neodređeno radno vrijeme**

**- računovodstveni referent/ica 20 sati tjedno, neodređeno radno vrijeme**

1. **Stanje sigurnosti – izvještaj ravnateljice škole**
2. **Razno**

Dnevni red je bez rasprave jednoglasno prihvaćen.

**Ad. 1.) Verifikacija zapisnika 27. sjednice Školskog odbora**

Zapisnik je bez rasprave jednoglasno prihvaćen.

**Ad. 2.) Donošenje Pravilnika o radu**

Ravnateljica je predstavila prijedlog Pravilnika o radu koji je jednoglasni prihvaćen sa šest(6) glasova „za"

**Ad. 3.) Prijem u radni odnos po natječaju:**

**- administrativni referent/ica 20 sati tjedno, neodređeno radno vrijeme**

**- računovodstveni referent/ica 20 sati tjedno, neodređeno radno vrijeme**

Na natječaj se prijavilo 16 kandidata. S obzirom da ih sedmero nije ispunjavalo uvjete natječaja na ispitivanje pred Školskim ispitnim povjerenstvom je pozvano devetero kandidata od kojih se petoro odazvalo pozivu. Na ispitivanju je najviše bodova osvojila kandidatkinja Mateja Kučiš (43/45 bodova) pa je ravnateljica škole članovima Školskog odbora predložila da se na radno mjesto administrativnog i računovodstvenog referenta zaposli ta kandidatkinja.Članovi Školskog odbora su jednoglasno, sa šest (6) glasova za i ni jednim protiv prihvatili prijedlog ravnateljice.

**Ad. 4.) Stanje sigurnosti – izvještaj ravnateljice škole**

Ravnateljica škole je članovima Školskog odbora na temelju članka 24. stavka 2. Pravilnika o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima i Protokola o postupanju u slučaju zlostavljanja i zanemarivanja djece iscrpno i detaljno podnijela Izvještaj o stanju sigurnosti, provođenju preventivnih programa te mjerama poduzetima u cilju zaštite učenika.

Sa Pravilnikom su upoznati i djelatnici škole te je isti trajno predočen na oglasnoj ploči škole.

U školi su poduzete sve mjere iz programa zaštite prava učenika i kontinuirano su se provodili preventivni programi. Nositelji su bili svi učitelji škole, članovi stručne službe, osobe uključeno u stručno osposobljavanje ali i vanjski suradnici: školska liječnica i medicinska sestra. Zapošljavanjem magistre psihologije Ane Kljajo početkom svibnja 2023. godine je škola kompletirala tim stručnih suradnika. U prostorima škole nije zabilježen ni jedan slučaj međuvršnjačkog nasilja s ozljedama ili zdravstvenim posljedicama učenika niti smo imali saznanja o konzumaciji alkohola i opojnih sredstava.

Članovi Školskog odbora su jednoglasno prihvatili izvještaj ravnateljice škole.

**Ad. 5.) Razno**

Pod točkom razno su članovi Školskog odbora i ravnateljica škole gospođa Danica Rajković izmijenili najnovije informacije vezane uz funkcioniranje škole.

Sjednica je završena u 20:30h.

 Zapisničar: Predsjednik Školskog odbora:

\_\_\_\_\_\_\_\_\_\_\_\_\_\_\_\_\_ M.P. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Marija Fišter, mag. sc Zaviša Kačić, prof.